Rahayu Oktaviani

Rahayu Oktaviani panèka sala sèttong ahli primata bân konservasionis Indonesia. Panèka sè maddhek Yayasan Konservasi Ekosistem Alam Nusantara (Kiara) bân mendèdikasikan oḍi'na ghâbây malastarèyaghi owa jhâbhâ (Hylobates moloch) è alas Taman Nasional Ghunong Halimun Salak (TNGHS). È tangghâl 30 April 2025, Rahayu otabâ sè sèring èolok Ayu dhâddhi sala sèttong ḍâri pètto' orèng sè narema pènyalèyan (penghargaan) Whitley Fund for Nature, sè panèka organisasi amal sè akantoran è Inggris. Ayu abâreng sè narema pènyalèyan laènna èyangghep ampon aghâḍhuwi kabhâghussan (kontribusi) dâlem nanganè krisis iklim bân biodiversitas dunya. Ḍâri pènyalèyan jârèya, Ayu narèma hadiah sabânnya'na 50 èbu pound sterling otabâ sakitar Rp1 miliar. Panèka bhâkal aghuna’aghi dâna kasebbhut ghâbây afokus dâ' lèma' dèsa è dâlem daèra sè tumpang tindih bi' kennengnganna owa jhâbhâ.

 Kaoḍiân Awwâl bân Pandhidhighân 
Ayu lahèr è Kebumen, Jhâbâ Tengnga, è tangghâl 28 Oktober 1986. Panèka marena pandidighân S1 è Departemen Konservasi bân Sumber Daya Hutan bân Ekowisata Institut Pertanian Bogor bân nerrosaghi sakola magister è Universitas Ewha Womans, Korèa Selatan.

Minat Ayu ghâbây analiti parkara owa jhâbhâ èmolaè bâkto ghi' kuliah è IPB. Sabelumma, panèka lebbi tertarik analiti orang utan è Kalimantan tapè kendala pambiaya'an, dhosènna terros adukung panèka ghâbây aghântè dâ' owa jhâbhâ. È bâkto jârèya, panalitiyan parkara owa jhâbhâ è Taman Nasional Ghunong Halimun Salak èlaksana’aghi sareng IPB sè abâreng bi' Universitas Ewha Womans.

 Sombher